EkBass/fiwiki-20250220-pages-articles huggingface dataset:
Deražnja

Deražnja () on kaupunki Hmelnytskyin alueen itäosassa Ukrainassa, Etelä-Bugin vesistöön kuuluvan Vovkjoen varrella, 35 kilometriä aluekeskus H’melnytskyistä itäkaakkoon. Tammikuun keskilämpötila on -5,4 °C, heinäkuun +18,5 °C. Keskimääräinen vuosisademäärä 563 millimetriä. Ukrainan tilastokeskus arvioi Deražnjan väkiluvuksi 9 772 asukasta (2022). Väestönlaskennan 2001 aikaan asukkaita oli 10 446, joista suuri enemmistö oli etnisesti ukrainalaisia. Vuoden 1989 väestönlaskennassa kirjattiin 11 454 asukasta. Paikkakunta mainitaan historiallisissa asiakirjoissa ensimmäisen kerran vuonna 1431. Magdeburgin oikeudet sille myönnettiin vuonna 1614. Venäjän keisarikunnassa vuodesta 1804 volostin hallintokeskus. Vuodesta 1923 piirikeskus. Vuonna 1988 kaupungin asema. Ukrainan vuonna 2020 laatiman aluejaon mukaan kaupunki on osa H’melnytskyin piiriä. Tätä ennen se oli Deražnjan piirin keskus. ==Lähteet== ==Aiheesta muualla== Luokka:Hmelnytskyin alueen kaupungit Luokka:H’melnytskyin piiri
Dubrovytsja

Dubrovytsja (), vuoteen 1944 saakka Dombrovytsja (), on kaupunki Ukrainan luoteisosassa, Rivnen alueen Sarnyn piirissä. Dubrovytsja sijaitsee Dneprin vesistöön kuuluvan Pripetin sivuhaaran Horynjoen varrella, 126 kilometriä aluekeskus Rivnestä pohjoiseen-pohjoiskoilliseen. Valko-Venäjän raja sijaitsee noin 30 kilometriä pohjoiseen kansallista maantietä N25 () seuraten. Tammikuun keskilämpötila on -5 °C, heinäkuun +18 °C. Keskimääräinen vuosisademäärä 620 millimetriä. Ukrainan tilastokeskus arvioi Dubrovytsjan väkiluvuksi 9 343 asukasta (2022). Väestönlaskennan 2001 aikaan asukkaita oli 9 644, joista suuri enemmistö oli etnisesti ukrainalaisia. Vuoden 1989 väestönlaskennassa kirjattiin asukasta. Paikkakunta mainitaan 1005, kaupungin aseman se sai vuonna 1940. Ukrainan vuonna 2020 laatiman aluejaon mukaan kaupunki on osa Sarnyn piiriä. Tätä ennen se oli vuodesta 1939 lähtien Dubrovytsjan piirin keskus. Костел Іоанна Хрестителя. Дубровиця.jpg|Johannes Kastajan kirkko Deražnjassa. Dubrovica, Varobinskaja, Baharodzickaja. Дубровіца, Варобінская, Багародзіцкая (S. Bochnig, 1929).jpg|Kirkko Deražnjassa (1861). Saint Nicholas Church (Dubrovytsia).jpg|Pyhän Mykolain (Nikolain) kirkko (1872). ==Lähteet== ==Aiheesta muualla== Luokka:Rivnen alueen kaupungit Luokka:Sarnyn piiri
Korets

Korets () on kaupunki Ukrainan Rivnen alueen Rivnen piirissä , Dneprin vesistöön kuuluvan Kortšykjoen () varrella, 66 kilometriä aluekeskus Rivnestä itään. Eurooppatie (valtatie M06) kiertää kaupungin sen eteläpuolitse. Tammikuun keskilämpötila on -5,6 °C, heinäkuun +18,4 °C. Keskimääräinen vuosisademäärä 600 millimetriä. Ukrainan tilastokeskus arvioi Koretsin väkiluvuksi 6 914 asukasta (2022). Väestönlaskennan 2001 aikaan asukkaita oli 8 649, joista suuri enemmistö oli etnisesti ukrainalaisia. Vuoden 1989 väestönlaskennassa kirjattiin 9 437 asukasta. Maininta paikkakunnasta on vuodelta 1150. Kaupungin asema vuonna 1940. Ukrainan vuonna 2020 laatiman aluejaon mukaan kaupunki on osa Rivnen piiriä. Tätä ennen se oli vuodesta 1966 lähtien Koretskin piirin keskus. Korets castle (13).jpg|Koretsin linnanrauniota. P1160829 Костел Св.Антонія (Корець).jpg|Kirkko Koretsissa. Корець Тепла церква Іоанна Предтечі.jpg|Toinen kirkko. Корець P1160937 Миколаївська церква.jpg|Kolmas kirkko Троїцький собор (мур.) 1620-1880 рр. Корець.jpg|Neljäs kirkko. ==Lähteet== ==Aiheesta muualla== Luokka:Rivnen alueen kaupungit Luokka:Rivnen piiri
Oleksandr Kamyšin

Oleksandr Mykolajovytš Kamyšin (; s. 2. kesäkuuta 1984) on ukrainalainen poliitikko, joka on toiminut Ukrainan strategisten teollisuudenalojen ministerinä vuodesta 2023 lähtien. Kamyšin syntyi Tšerkasyssä. Hän valmistui vuonna 2005 tietotekniikan asiantuntijaksi Kiovan polyteknisestä instituutista sekä kauppatieteen kandidaatiksi Kiovan Kansainvälisestä taloustieteen yliopistosta. Hän on työskennellyt muun muassa tilintarkastajana KPMG:llä, ekonomistina, tehtaanjohtajana, sijoitusjohtajana ja Ukrainan rautateiden yhtiöhallituksen puheenjohtajana. Maaliskuussa 2023 Kamyšin nimitettiin Ukrainan strategisten teollisuudenalojen ministeriksi. == Lähteet == Luokka:Vuonna 1984 syntyneet Luokka:Elävät henkilöt Luokka:Ukrainan ministerit
Göran Leopold

Carl Göran Leopold (1. huhtikuuta 1890 Helsinki – 18. marraskuuta 1940 Kittilä) Viitattu 19.2.2024. oli suomalainen tuomari ja Ruotsalaisen Kansanpuolueen (RKP) poliitikko. Leopoldin vanhemmat olivat laamanni Gottlieb Leopold ja Ellen Maria Kraepelin.Aikalaiskirja (1934), s. 189 Runeberg.org. Viitattu 19.2.2024. Leopold kirjoitti ylioppilaaksi Nya svenska samskolanista 1908, suoritti oikeustutkinnon 1912 ja sai varatuomarin arvon 1915.Häradsh. Göran Leopold död. Hufvudstadsbladet 20.11.1940, s. 9. Kansalliskirjaston digitaaliset aineistot. Viitattu 19.2.2024. Hän työskenteli nuoruudessaan Turun hovioikeuden auskultanttina sekä senaatin virkamiehenä. Vuosina 1919–1920 hän oli yksityisenä asianajajana Helsingissä ja Landtmannabankenin johtokunnan jäsenenä. Leopold oli Helsingin raastuvanoikeuden rikosasiain notaarina vuosina 1918–1919 ja 1921–1926, nuorempana oikeusneuvosmiehenä vuosina 1926–1927 ja vanhempana oikeusneuvosmiehenä vuosina 1927–1938 sekä Lapinmaan tuomiokunnan kihlakunnantuomarina vuodesta 1938 kuolemaansa asti. Hän oli Helsingin oikeusaputoimiston johtokunnan puheenjohtaja vuosina 1930–1939. Leopold oli RKP:n Helsingin paikallisosaston puheenjohtaja vuosina 1919–1929 ja Uudenmaan piirin puheenjohtaja vuosina 1924–1929. Hän oli Helsingin kaupunginvaltuuston jäsen vuosina 1920 ja 1925–1929 sekä kaupungin rahatoimikamarin vuosina 1928–1931. Hän oli myös presidentin valitsijamiehenä vuoden 1937 vaaleissa ja kuului tuolloin niin sanottuun ”vuorineuvosfalangiin” eli niihin kahdeksaan RKP:n oikeistosiiven valitsijamieheen, jotka vaalin ensimmäisellä kierroksella äänestivät istuvaa presidenttiä P. E. Svinhufvudia enemmistön äänestäessä K. J. Ståhlbergia. Viitattu 19.2.2024. Muista seitsemästä poiketen Leopold oli etukäteen ilmoittanut olevansa valmis luopumaan Svinhufvudista mutta ei pitänyt sanaansa, joten viime kädessä juuri hänen on katsottu ratkaisseen vaalin lopputuloksen, sillä Ståhlberg jäi vain yhden äänen päähän valituksi tulemisesta. Vaalin voitti toisella kierroksella RKP:lle epämielusa Kyösti Kallio. Leopold vaikutti myös Arbetets vänner -järjestössä. Hän oli sen valtakunnallisen keskushallinnon puheenjohtaja vuosina 1921–1931 ja 1935–1939 sekä samalla Helsingin pääyhdistyksen puheenjohtaja (jo vuodesta 1920). Vuodesta 1931 hän oli Arbetets vännerin kunniajäsen. Lisäksi Leopold oli Nummelan parantolan johtokunnan puheenjohtaja 1936–1939 ja Suomen maistraattien ja raastuvanoikeuksien yhdistyksen puheenjohtaja 1937–1939. ==Lähteet== Luokka:Suomen ruotsalaisen kansanpuolueen poliitikot Luokka:Helsingin kaupunginvaltuutetut Luokka:Suomalaiset tuomarit Luokka:Suomalaiset juristit Luokka:Vuonna 1890 syntyneet Luokka:Vuonna 1940 kuolleet
Oksen Lisovyi

Oksen Vasylovytš Lisovyi (; s. 21. kesäkuuta 1972) on ukrainalainen poliitikko, joka on toiminut Ukrainan opetus- ja tiedeministerinä vuodesta 2023 lähtien. Lisovyi syntyi Kiovassa tai Kiovan alueella. Hän vietti osan lapsuudestaan Burjatiassa, jonne hänen isänsä, toisinajattelija Vasyl Lisovyi, oli tuomittu suorittamaan karkotusrangaistustaan. Hän valmistui Rešetylivkan käsityöopistosta pääaineenaan keramiikka sekä Kiovan valtiollisesta kulttuuri- instituutista pääaineenaan kirjasto- ja tietojärjestelmät. Hän työskenteli opettajana Kiovan Mohyla-lukiossa. Vuodesta 2010 lähtien hän on toiminut Ukrainan pienen tiedeakatemian johtajana. Venäjän hyökättyä Ukrainaan vuonna 2022 Lisovyi värväytyi vapaaehtoisesti 95. erilliseen ilmahyökkäysprikaatiin. Maaliskuussa 2023 Lisovyi nimitettiin Ukrainan opetus- ja tiedeministeriksi. == Lähteet == Luokka:Vuonna 1972 syntyneet Luokka:Elävät henkilöt Luokka:Ukrainan ministerit
Peikonmetsästäjä

Peikonmetsästäjä tai The Troll Hunter – vaiettu salaisuus (Trolljegeren) on norjalainen elokuva vuodelta 2010. Sen on ohjannut André Øvredal. Puolittain koominen jännitys- tai kauhufilmi on näennäisdokumentti, joka esittää olevansa koottu opiskelijaryhmän jälkeensä jättämistä videotallenteista. Tallenteet paljastavat, että peikkoja on olemassa. https://elonet.finna.fi/Record/kavi.elonet_elokuva_1505158 Suomessa KAVI on arvioinut elokuvan olevan haitallinen alle 12-vuotiaille lapsille. Ison- Britannian BBFC on luokitellut elokuvan kielletyksi alle 15-vuotiailta. == Näyttelijät == == Vastaanotto == Ilja Rautsi Helsingin Sanomat Kim Newman Empire Peter Bradshaw The Guardian Roger Ebert Chicago Sun-Times == Lähteet == Luokka:Norjalaiset elokuvat Luokka:Kauhuelokuvat Luokka:Vuoden 2010 elokuvat
Constante (1728)

Constante oli Espanjan laivaston vuonna 1728 vesille laskettu kaksikantinen 60-tykkinen linjalaiva. == Valmistus == Alus tilattiin Havannasta. Alus laskettiin vesille 1728 ja otettiin palvelukseen 14. helmikuuta 1730.Winfield et al 2023 s. 173 == Palvelus == Alus lähti 14. helmikuuta 1730 Havannasta Veracruziin päällikkönään Julián María del Pino. Aluksesta piti tulla Flota de Nueva Españan komentajan Marqués de Marin lippulaiva. Alus haaksirikkoutui 22. helmikuuta 1730 neitsytpurjehduksellaan Tabascon rannikolla. == Lähteet == * === Viitteet === Luokka:Espanjan laivaston linjalaivat
Hércules-luokka

Hércules-luokka oli Espanjan laivaston kahden kaksikantisen 60-tykkisen linjalaivan muodostama alusluokka. == Suunnittelu == Luokan suunnitteli Ciprián Autrán ja niiden valmistusta valvoi ranskalainen laivanrakentaja Juan Belletrud (Jean Belletrand). Valmistus alkoi Cádizissa Puntalesin telakalla, missä Hércules valmistui aina alempaan tykkikanteen asti. Tämän jälkeen alukset siirrettiin uudelle telakalle La Carracaan.Winfield et al 2023 s. 177 == Alukset == Hércules-luokka Nimi (lempinimi) Telakka Kölinlasku Vesille Valmis Kohtalo Hércules Arsenal de la Carraca, Cádiz maaliskuu 1729 14. huhtikuuta 1730 poistettu alusluettelosta syyskuussa 1746 romutettu 1748 Real Familia La Carraca syyskuu 1729 3. helmikuuta 1731 romutettu joulukuussa 1750 == Lähteet == * === Viitteet === *
Kaltšyk

Kaltšyk (ukr. Кальчик) on joki Donetskin ja Zaporižžjan alueella Ukrainassa. Se tunnetaan myös nimellä Kalka. Se virtaa Kalmiukseen, johon se laskeutuu Mariupolin lähellä. Kaltšykin vettä käytetään kasteluun, kalankasvatukseen ja Mariupolin vesihuoltoon. Кальчик Nykyaikaisen Ukrainan tietosanakirja Oletetaan, että joki oli kohtauspaikka Kaltšikjoen taistelulle Mongolien valtakunnan ja Kiovan Venäjän välillä vuonna 1223. Kalkajoki (nykyisin Kalmius), Kalka-joen taistelu travel-world.pp.ua == Lähteet == Luokka:Ukrainan joet
Asovan ylänkö

Asovan ylänkö () on vuoristoinen tasanko Donetskin ja Zaporižžjan alueella Itä-Ukrainassa Asovanmeren pohjoispuolella. Tasanko on Dneprin ja Asovanmeren välinen vedenjakaja, ja sen korkein kohta on 324-metrinen Mohyla-Belmak.Azov Upland Britannica Alueen maaperä on mustamultaa, ja vuorten rinteillä kasvaa lampaannataa ja höyhenheinää. Alue on nyt lähes kokonaan viljeltyä. Asovan ylängön ilmasto on lauhkea mannerilmasto, samankaltainen kuin läheisen Donetsin selänteen ilmasto. Azov Upland Encyclopedia of Ukraine == Lähteet == Luokka:Ukrainan maantiede Luokka:Euroopan ylängöt Luokka:Donetskin alue Luokka:Zaporižžjan alue
Timo Levo

Timo Kari Kalevi Levo (s. 23. toukokuuta 1956 Pori) on suomalainen diplomi- insinööri, kauppatieteen maisteri ja eläköitynyt pankinjohtaja, joka on saanut kauppaneuvoksen arvonimen. Viitattu 19.2.2024. Timo Levo syntyi agrologi Viljo Levon ja Katri Ryhtän perheeseen. Hän avioitui 1988 Mirja Tellervo Loposen kanssa. Levo tuli ylioppilaaksi Riihikedon lukiosta Porissa 1975 ja valmistui diplomi-insinööriksi Tampereen teknillisestä korkeakoulusta 1980. Kauppatieteen maisterin tutkinnon hän suoritti Tampereen yliopistossa 1987. Levo oli Yhtyneet Paperitehtaat -yhtiön Jylhävaara Oy:n kehitysinsinööri Valkeakoskella 1980 ja 1981 ja tuntiassistentti 1981–1982 ja assistentti 1982–1983 Tampereen teknillisessä korkeakoulussa. Osuuspankkien Keskusliiton esimiesharjoittelija Tampereen Seudun Osuuspankissa Levo oli 1983–1984, Tampereen Seudun Osuuspankin aluejohtaja 1984–1988, Varkauden Osuuspankin toimitusjohtaja ja johtokunnan jäsen 1988–1996 sekä Oulun Osuuspankin toimitusjohtaja ja hallituksen jäsen 1996–2019. Hänellä on ollut myös useita liike-elämän ja muita luottamus- ja asiantuntijatehtäviä. Levo oli Latvian kunniakonsuli Oulussa. Kauppaneuvoksen arvonimen hän sai 2008, Oulun yliopiston kunniatohtori hänestä tuli 2017. (ei-vapaa) (ei-vapaa) == Lähteet == Luokka:Suomalaiset pankinjohtajat Luokka:Suomalaiset insinöörit Luokka:Kauppaneuvokset Luokka:Vuonna 1956 syntyneet Luokka:Elävät henkilöt
Helmi-elinympäristöohjelma

Helmi-elinympäristöohjelma on maa- ja metsätalousministeriön sekä ympäristöministeriön käynnistämä luonnonsuojeluohjelma, jonka toimeenpanijoina ovat ELY-keskukset, Suomen ympäristökeskus (Syke), Metsähallitus, Metsäkeskus, Riistakeskus, kunnat ja useita eri järjestöjä. Ohjelma toteutetaan vuosina 2021–2030. Maanomistajat ovat antaneet alueensa mukaan ohjelmaan vapaaehtoisesti. Ohjelman toimien piiriin kuuluu ohjelmassa mukana olevien luonnonsuojelualueiden lisäksi niiden lähialueet. Ohjelman tarkoituksena on hoitaa ja ennallistaa alueita, jotta eliölajien elinympäristöjen tila paranee ja näin edistetään luonnon monimuotoisuutta. Helmi-elinympäristöohjelman suojelu-, hoito- ja ennallistamisalueisiin kuuluu soita, lintuvesiä, kosteikkoja, metsiä, ranta-alueita ja perinnebiotooppeja. == Lähteet == == Aiheesta muualla == * https://www.ymparisto.fi/fi/luonto-vesistot-ja- meri/luonnon-monimuotoisuus/suojelu-ja-tutkimusohjelmat/helmi-ohjelma * https://www.metsakeskus.fi/fi/metsan-kaytto-ja-omistus/metsien-suojelu-ja- elinymparistojen-hoito/helmi-elinymparistoohjelma Luokka:Luonnonsuojelu
Äänisen laivasto

Äänisen laivasto oli Suomen merivoimien Ääniselle lokakuussa 1941 perustama laivasto-osasto jatkosodassa. == Perustaminen == Osaston komentajaksi määrättiin kapteeniluutnantti Oiva Haikala ja henkilöstön rungoksi siirrettiin 30 miestä Turusta. Kalustoksi saatiin Suomenlahdelta ja Laatokalta kerätyt 50 moottorivenettä, joista muodostettiin kapteeniluutnantti Aarne Karstenin moottoriveneosasto. Lisäksi komentaja Akseli Raninen perusti ja johti Äänisen sotasaalisosastoa. Uusiselkään muodostettiin laivastoasema, jonka majoitustiloina oli suksitehdas.Lappalainen 1989 s. 198-201 == Toiminta == Sotasaalisosaston ensimmäisenä tehtävänä oli kerätä toiminta-alueelle jääneet venäläiset alukset. Niitä löytyi muun muassa Tulvojan edustalta 41. Limosaareen kuljetettiin 13. marraskuuta joukkoja aputykkivene Väinöllä, joka suoritti harjoitusammuntoja matkalla. Ammunnoissa aluksen peräkannella ollut 47 millimetrin tykki meni kolmannella laukauksella yli laidan kiinnityksen petettyä. Laivasto alistettiin 27. lokakuuta Äänisen rannikkoprikaatille. Ylipäällikön vahvistaman toimintaohjeiden mukaan laivaston tehtävinä olivat vartiopalvelu ja kuljetukset. Helmikuussa 1942 laivaston komentajaksi tuli komentaja Ragnar Göransson. Henkilöstöstä muodostettiin 190 miehen meripataljoona, joka koostui laiva- ja satamakomppaniasta sekä venejoukkueesta. Kesällä laivakomppanian vartio-, raivaaja- ja kuljetuslaivueet huolehti Kaseksojaan ja Limosaaren kautta Suurlahteen ja edelleen Tipinitsaan vievistä laivalinjoista. Keväällä 1943 laivaston komentajaksi tuli komentaja Hugo Söderholm. Vahvuus oli kasvanut 610 mieheen ja kuuteen lottaan. Syyskuussa laivasto nimettiin uudelleen meripataljoona 4:ksi, jonka muodostivat 4. merivartio-, 4. meripioneeri- sekä 4. ja 14. merikuljetuskomppaniat. Merivartiokomppanian aluksina olivat tykkiveneet Karhumäki, Kontupohja ja Ilmari sekä VTV-1. == Lähteet == * === Viitteet === Luokka:Suomen merivoimat
Helmi (täsmennyssivu)

Helmi voi tarkoittaa seuraavia: * helmi, koruna käytettävä, helmisimpukoiden ja eräiden kotiloiden synnyttämä helmiäispallo * Helmi, naisen etunimi * Helmi, Suomessa toimiva mielenterveysyhdistys * Helmi, Helmi-yhdistyksen julkaisema lehti * Helmi Levyt, suomalainen levy-yhtiö * Helmi Liiketalousopisto, Suomessa toiminut, vuonna 2017 Perho Liiketalousopistoon yhdistetty oppilaitos * Helmi-elinympäristöohjelma, maa- ja metsätalousministeriön sekä ympäristöministeriön käynnistämä luonnonsuojeluohjelma * Helmi, sukunimenä: ** Amina Helmi (s. 1970), argentiinalais-alankomaalainen tähtitieteilijä. == Katso myös == * Helmet
Tiina Forsby

Tiina Forsby eli JaloTiina (s. 1979 Kuhmo) on Portion Boys -yhtyeen tunnelmannostattaja. Forsby liittyi Portion Boys -yhtyeeseen vuonna 2016. Aluksi hän kiersi keikoilla yhtyeen mukana ja kuvasi yhtyettä. Myöhemmin hän esiintyi yhtyeen kanssa ja nykyisin hän on yksi yhtyeen jäsenistä. Hänen rooliinsa yhtyeessä kuuluu saada tanssimalla ja laulamalla yleisö mukaan iloiseen tunnelmaan. Tiina Forsby joutui nettikiusaamisen kohteeksi yhtyeen osallistuttua UMK-kilpailuun 2023. Kiusaajat kyseenalaistivat Forsbyn roolin yhtyeessä. Forsby teki herjaavista kirjoituksista rikosilmoituksen. ==Lähteet== Luokka:Portion Boys Luokka:Vuonna 1979 syntyneet Luokka:Elävät henkilöt
Moldovan pääministeri

Moldovan pääministeri () on Moldovan hallituksen päämies. Pääministerin nimittää Moldovan presidentti keskusteltuaan parlamentin kanssa. Pääministeriehdokkaan on tuotava hallitusohjelma parlamentin luottamusäänestykseen 15 päivän kuluessa nimityksestä. Viimeistään kolme päivää nimityksen jälkeen Pääministerin ja tämän hallitukseen kuuluvien ministerien tulee vannoa perustuslain mukainen virkavala presidentin läsnä ollessa. Pääministeri, yhdessä muun hallituksen kanssa, on vastuussa Moldovan parlamentille. Nykymuodossaan pääministerin virka perustettiin 25. toukokuuta 1990, kun pääministerinä aloitti Mircea Druc. == Luettelo Moldovan pääministereistä == Luettelo kattaa Moldovan itsenäisyyden ajan pääministerit. Kuva Nimi Virassa Puolue Mircea Druc 25.5.1990 – 28.5.1991 Frontul Popular din Moldova -liike (FPM) Valeriu Muravschi 28.5.1991 – 1.7.1992 FPM Andrei Sangheli 1.7.1992 – 25.1.1997 Partidul Agrar din Moldova, PAM Ion Ciubuc 25.1.1997 – 12.5.1999 Alianța pentru Democrație și Reforme, ADR Ion Sturza 12.5. – 21.12.1999 ADR Dumitru Braghiș 21.12.1999 – 19.4.2001 sitoutumaton Vasile Tarlev 19.4.2001 – 31.3.2008 PSRM Zinaida Greceanîi 31.3.2008 – 14.9.2009 PSRM Vitalie Pîrlog (vt.) 14.–25.9.2009 Vlad Filat 25.9.2009 – 25.4.2013 PLDM Iurie Leancă 25.4.2013 – 18.2.2015 PLDM Chiril Gaburici 18.2.2015 – 25.6. 2015 PLDM Natalia Gherman (vt.) 22.6.2015 – 30.7. 2015 PLDM Valeriu Streleț 30.7.2015 – 30.10.2015 PLDM Gheorghe Brega (vt.) 30.10.2015 – 30.1.2016 PL Pavel Filip 30.1.2016 – 8.6.2019 PDM Maia Sandu 8.6.2019 – 14.11.2019 PAS Ion Chicu 14.11.2019 – 31.12.2020 sitoutumaton Aureliu Ciocoi (vt.) 31.12.2020 – 6.8.2021 sitoutumaton Natalia Gavrilița 6.8.2021 – 16.2.2023 PAS Dorin Recean 16.2.2023– PAS == Lähteet == *
Mitski

Mitsuki Miyawaki, taiteilijanimi Mitski (s. Mitsuki Laycock; 27. syyskuuta 1990 Mien prefektuuri, Japani), on yhdysvaltalainen laulaja-lauluntekijä. Mitski alkoi saamaan huomiota albumeillaan Lush (2012) ja Retired from Sad, New Career in Business (2013), jotka hän julkaisi omakustanteisesti opiskellessaan sävellystä yliopistossa. Hänen kolmas studioalbuminsa Bury Me at Makeout Creek julkaistiin Double Double Whammy -levymerkillä vuonna 2014. Hän on sittemmin tehnyt levytyssopimuksen levy-yhtiö Dead Oceansin kanssa vuonna 2015 ja julkaissut heidän allaan albumit Puberty 2 (2016), Be the Cowboy (2018), Laurel Hell (2022) ja The Land Is Inhospitable and So Are We (2023). Musiikissaan Miyawaki yhdistelee indie rockia, poppia, punkia ja kokeellisen musiikin aineksia. == Ura == Mitski esiintyi Suomessa Flow Festivalissa vuonna 2019. Mitski, David Byrne ja Ryan Lott kirjoittivat "This Is a Life" -kappaleen Everything Everywhere All at Once -elokuvaan. Kappale oli ehdolla parhaan alkuperäisen kappaleen kategoriassa vuoden 2023 Oscar- gaalassa == Yksityiselämä == Mitski syntyi Japanissa. Hänen äitinsä on japanilainen ja isä yhdysvaltalainen. == Diskografia == * Lush (2012) * Retired from Sad, New Career in Business (2013) * Bury Me at Makeout Creek (2014) * Puberty 2 (2016) * Be the Cowboy (2018) * Laurel Hell (2022) * The Land Is Inhospitable and So Are We (2023) == Lähteet == Luokka:Yhdysvaltalaiset laulaja-lauluntekijät Luokka:Vuonna 1990 syntyneet Luokka:Elävät henkilöt
Gerald Ratner

Gerald Ratner (s. 1. marraskuuta 1949) on brittiläinen liikemies, joka tuli 1980-luvulla tunnetuksi halpoja koruja myyvästä kauppaketjustaan ja 1990-luvun alussa sen maineen tuhoamisesta varomattomalla vitsailullaan. Juutalaisen jalokivikauppiaan teinipoika erotettiin 1960-luvun puolivälissä koulusta, mutta pääsi töihin isänsä koruliikkeeseen. Hän poimi liiketoiminnan oppeja käytännöstä ja eteni Ratner Groupin johtoon. Hän mullisti konservatiivisen jalokivibisneksen alkamalla teettää halpoja jäljitelmäkoruja ja myymällä niitä jatkuvien tekaistujen alennusmyyntien avulla liikkeissä, joiden ikkunat olivat täynnä räikeänvärisiä tarjouskylttejä. Menestys oli valtavaa, ja Britanniassa koru- ja kelloalan suurimmaksi kasvaneella Ratner Groupilla oli kotimaansa 1 500 myymälän lisäksi tuhatkunta myymälää Yhdysvalloissa. Hän kasvatti konsernia myös yritysostoilla, ja konsernin tuotemerkkejä ja aputoiminimiä olivat Ratners, H. Samuel, Ernest Jones, Leslie Davis ja Watches of Switzerland. Alamäki alkoi, kun Gerald Ratner kutsuttiin vuonna 1991 puhujaksi Lontoon Royal Albert Hallissa pidettyyn yritysjohtajien kokoukseen. Puheenpitoon tottumaton Ratner oli saanut neuvon sisällyttää puheeseensa pari vitsiä. Yritysjohtajille hän sitten kertoi eräänkin kysyjän ihmetelleen, miten hän voi myydä koruja alle punnan hinnoilla, ja kertoi vastannensa ”koska ne ovat täyttä roskaa”. Toisessa vitsissä hän arveli, että hieman enemmän maksava Marks & Spencerin katkarapuvoileipä kestää luultavasti kauemmin kuin hänen yrityksensä myymä korvakoru. Britannian lehdistö otti puheen ansiosta Ratnerin pilkkansa kohteeksi, yrityksen osakkeiden arvo romahti, ja tarinan mukaan kuluttajat marssivat liikkeisiin vaatimaan rahojaan takaisin. Gerald Ratner joutui eroamaan yrityksensä johdosta 43-vuotiaana vuonna 1992 ja vietti vuosia vähävaraisena ja työelämän ulkopuolella. Myöhemmin Gerald Ratner perusti uusia melko hyvin menestyneitä korualan yrityksiä, mutta kertoo joutuneensa kärsimään erehdyksestään loppuelämänsä. == Katso myös == *Ratner-ilmiö == Lähteet == Luokka:Vuonna 1949 syntyneet Luokka:Elävät henkilöt Luokka:Brittiläiset liikemiehet Luokka:Brittiläiset yritysjohtajat
Kärkikasvusolukko

Kärkikasvusolukko on kasvusolukkoa, jota on kasvin päävarren, haarojen ja juuren kärjissä sekä silmuissa. Tämän solukkoalueen uloimmassa osassa solut ovat erilaistumattomia ja tätä aluetta kutsutaan kasvupisteeksi. Tätä sisemmissä solukerroksissa solut jakautuvat ja solut ovat hieman erilaistuneet. Kärkikasvusolukon takana on täysin erilaistunut, pysyvä solukko. Esimerkiksi silmuissa olevista kasvupisteistä voi alkaa uuden kasvinosan kasvaminen tai kasvullinen lisääntyminen. Kärkikasvusolukkoa sisältäviä kasvinosia voidaan ottaa pistokkaiksi. == Lähteet == Luokka:Kasvianatomia
Tasavallan ritarikunta (Moldova)

Tasavallan ritarikunta () on moldovalainen ritarikunta ja maan korkein mahdollinen kunnianosoitus, jota myönnetään poikkeuksellisista ansioista valtion tai ihmiskunnan hyväksi. Se on perustettu 30. kesäkuuta 1992. Ritarikunnassa on yksi luokka: * ritarikunnan nauha == Lähteet == Luokka:Moldovan kunniamerkit
Serhi Lovotškin

Serhi Volodymyrovytš Lovotškin (; s. 17. kesäkuuta 1972) on ukrainalainen poliitikko ja kansanedustaja, joka edusti Opposition ohjelma – Elämän puolesta -puoluetta. Lovotškin pakeni Ukrainasta Venäjän hyökättyä Ukrainaan vuonna 2022. Lovotškin syntyi Kiovassa. Hän opiskeli vuosina 1989–1993 Kiovan taloustieteen valtionyliopistossa (nykyinen Kiovan kansallinen taloustieteen yliopisto) kirjanpitoa ja suoritti siellä vuosina 1993–1997 tieteiden kandidaatin tutkinnon; hänen väitöskirjansa aiheena oli Yhdysvaltain valtionvelka. Vuosina 1999–2002 hän suoritti Ukrainan ulkomaankaupan akatemiassa maisterintutkinnon pääaineenaan kansainvälinen oikeus. Vuonna 2004 hän väitteli tohtoriksi Kiovan kansallisessa taloustieteen yliopistossa. Vuoden 1998 parlamenttivaaleissa Lovotškin pyrki Ukrainan parlamenttiin Verh’ovna Radaan 46. vaalipiiristä (Donetskin alue), muttei tullut valituksi. Vuosina 1999–2002 hän toimi presidentti Leonid Kutšman avustajana ja neuvonantajana. Vuosina 2002–2005 hän toimi Kutšman ensimmäisenä avustajana. Oranssin vallankumouksen jälkeen hän toimi Verh’ovna Radan puhemiehen Volodymyr Lytvynin avustajana. Vuoden 2006 parlamenttivaaleissa Lovotškin pyrki Verh’ovna Radaan Ukrainan kansanpuolueen listan 13. ehdokkaana, muttei tullut valituksi. Myöhemmin samana vuonna hänet nimitettiin pääministerin kansliapäälliköksi. Vuoden 2007 parlamenttivaaleissa hänet valittiin Verh’ovna Radaan alueiden puolueen listan 46. ehdokkaana. Hän toimi puolueen parlamenttiryhmän varapuheenjohtajana. Vuosina 2010–2014 hän toimi presidentti Viktor Janukovytšin presidentinhallinnon johtajana ja helmikuussa 2014 hänet nimitettiin presidentin neuvonantajaksi. Hän perusti Ukrainan kehityksen puolueen, joka liittyi osaksi oppositioblokkia, jonka listalta hänet valittiin Verh’ovna Radaan vuoden 2014 parlamenttivaaleissa listan 12., sitoutumattomana ehdokkaana. Hän toimi oppositioblokin parlamenttiryhmän varapuheenjohtajana. Vuoden 2019 parlamenttivaaleissa hänet valittiin parlamenttiin Opposition ohjelma – Elämän puolesta -puolueen listan 5. ehdokkaana. Hän toimi puolueen puoluehallituksen puheenjohtajana. Vuonna 2022 Lovotškin poistui Ukrainasta siskonsa, kansanedustaja Julija Lovotškinan kanssa muutama päivä ennen Venäjän täysmittaista hyökkäystä. Hän palasi Ukrainaan ja osallistui parlamentin täysistuntoihin heinäkuussa 2022, mutta lähti taas ulkomaille. Maaliskuussa 2023 hänet erotettiin parlamentin kansallisen turvallisuuden valiokunnasta. == Lähteet == Luokka:Vuonna 1972 syntyneet Luokka:Elävät henkilöt Luokka:Ukrainalaiset poliitikot
Tekoäly terveydenhuollossa

Tekoäly terveydenhuollossa eli AIM (lyh. ) on tietojenkäsittelyn hyödyntämistä älykkäänä työkaluna, joka auttaa kliinisessä arvioinnissa ja päätöksenteossa. Tekoäly on vaikuttanut useaan alueeseen sairaalamaailmasssa aina yksilökeskeisestä lääketieteestä operationaaliseen ja ennustavien kustannusten hallinnan parantamiseen asti. Sairaalaympäristöt vaativat tehokkaita informaatioteknologisisa laitteistoja ja laksentakykyä. Tekoälyä voidaan hyödyntää useilla terveydenhuollon sektoreilla. Yksi oleellisimmista aloista on syöpätutkimus, jossa tekoälyä on käytetty ennustamaa, minkälaiset yhdistelmälääkkeet voiva tautta taistelussa erilaisia sylvän tyyppejä vastaan. Suurimmat laitteistovalmistajat kuten IBM, Microsoft ja Amazon ovat läsnä terveydenhuollon sektorilla, sillä sairaalat ja vakuutusyhtiöt tavitsevat suuraineisto-analytiikan infrastuktuuria. == Historia == === 1970-luku === Tekoälyllä on pitkä historia lääketieteellisen diagnostiikan alalla, 1970-luvulta lähtien, jolloin ensimmäiset sääntöpohjaiset asiantuntijajärjestelmät otettiin käyttöön. Nämä järjestelmät, kuten MYCIN, kehitettiin Stanfordin yliopiston SUMEX-AIM -projektin puitteissa. Ne hyödynsivät diagnostiikka-algoritmeja, jotka perustuivat lääketieteen ammattilaisten kokemukseen. Esimerkiksi MYCIN oli suunniteltu tunnistamaan infektioita aiheuttavia bakteereita ja suosittelemaan sopivia antibiootteja niiden hoitoon. Vaikka MYCIN oli edistyksellinen tutkimusväline, sitä ei koskaan otettu käyttöön kliinisessä diagnosoinnissa. == Käyttö terveydenhuollossa == Terveydenhuollon tekoälyjärjestelmien lähtökohtana on suuraineistojen käyttö, joihin sovelletaan koneoppimisenalgoritmeja tiedon ja hyödyllisen löydöksen tuottamiseen. Tekoälyn sovellutuksia terveydenhuollossa ovat muun muassa potilaiden oireiden sovittaminen sopivalle lääkärille, potilaan diagnosointi, potilasennusteet, lääkkeiden kehittäminen, kääntämiskykykiset bot-avustajat sekä muistiinpanojen kääntäminen ja kuvien sekä tiedostojen järjestäminen. == Tekoälyä hyödyntävät tekoälyhankkeet == Tekoälyä terveydenhuollossa hyödyntäviä tekoälyhankkeita: * AiCure, käyttää video-, ääni- ja käyttäytymisdataa ymmärtääkseen paremmin potilaiden, sairauden ja hoidon välistä yhteyttä. * Aidence, tekoäly radiologeille: pyrkii parantamaan diagnostiikkaa keuhkosyövän hoidossa. * Aiva Health, ensimmäinen ääniavusteinen hoitoavustaja: yhdistää potilaat oikean lääkärin kanssa kommunikointia varten. * Babylon Health, käyttää NLP:tä ja tekoälyä luodakseen kansainvälisesti saatavilla olevan ja kohtuuhintaisen terveydenhuoltojärjestelmän kaikille. * Bot MD, vastaa kliinisiin kysymyksiin, puhtaaksikirjoittaa saneltuja muistiinpanoja ja järjestää automaattisesti kuvia ja tiedostoja. * Suki, ääniavusteinen digitaalinen avustaja lääkäreille * Insitro, käyttää kehittynyttä koneoppimista ja laskennallista genomiikkaa vähentääkseen potilaiden lääkkeiden löytämiseen kuluvaa aikaa ja kustannuksia. == Lähteet == Luokka:Tekoäly Luokka:Terveydenhoito
Ruokalähetti

Ruokalähetti on toimija, joka kuljettaa yleensä polkupyörällä yleensä lähinnä pikaruokaa tuottajalta tilaajalle. Ruokaläheteistä Suomessa suurin osa on sitoutunut kahteen ylikansalliseen ketjuun, jotka ovat Foodora ja Wolt, jotka ovat kansainvälisiä yrityksiä. On ollut jo ennen ketjujen syntymistä epäselvää, kuuluvatko ruokalähetit kevytyrittäjiin vai työntekijöihin. Asialla on merkitystä sikäli, että mikäli heidät katsotaan yrittäjiksi, heillä ei ole ammattiliittojen työehtosopimuksia eikä tukea takanaan. == Lähteet == Luokka:Ammatit
Polyvinyylikarbatsoli

Polyvinyylikarbatsoli eli PVK on polyolefiineihin kuuluva polymeeri, jonka monomeeri on vinyylikarbatsoli. Sitä käytetään esimerkiksi orgaanisen elektroniikan sovellutuksissa. == Ominaisuudet == Polyvinyylikarbatsoli on termoplastinen polymeeri. Sen sulamispiste on hyvin korkea (yli 320 °C) ja lasisiirtymälämpötila on myös korkea, noin 200–227 °C. Sen kiteisyysaste on melko alhainen, noin 28–38 %. Polyvinyylikarbatsoli kestää hyvin useiden kemikaalien, kuten laimeiden happojen ja emästen, vaikutuksia. Yhdiste liukenee ketoneihin sekä aromaattisiin tai halogenoituihin hiilivetyihin. Polyvinyylikarbatsoli säilyttää muotonsa noin 170 °C:n lämpötilaan saakka. Polyvinyylikarbatsolin heikkous on sen hauraus. Polyvinyylikarbatsoli on puolijohde ja fotojohde ja kuljettaa varausaukkoja. Usein se doupataan esimerkiksi 2,4,7-trinitro-9-fluorenonilla, tetrasyanoeteenillä, tetrasyanokinodimetaanilla tai kloraniililla. Polyvinyylikarbatsolia voidaan saostaa fullereenilla.Scott P. Sibley: "Semiconductors, Organic", teoksessa Kirk-Othmer Encyclopedia of Chemical Technology, John Wiley & Sons, New York, 2000.Ying Wang: "Photoconductive Polymers", teoksessa Kirk-Othmer Encyclopedia of Chemical Technology, John Wiley & Sons, New York, 2000.Manfred L. Hallensleben, Robert Fuss & Florian Mummy: "Polyvinyl Compounds, Others", teoksessa Ullmann's Encyclopedia of Industrial Chemistry, John Wiley & Sons, New York, 2015. ==Valmistus ja käyttö== Ensimmäisen polyvinyylikarbatsolin valmistusmenetelmän patentoi Walter Reppe ryhmineen vuonna 1937. Nykyään sitä valmistetaan radikaalipolymeroinnilla vinyylikarbatsolista. Prosessissa käytetään radikaali-initiaattorina atsobisisobutyronitriiliä tai orgaanisia peroksideja ja katalyyttinä Ziegler–Natta-katalyyttejä. Polyvinyylikarbatsolista valmistetaan esimerkiksi kalvoja tai kuituja. Sitä käytetään muun muassa orgaanisten ledien valmistamiseen, elektrofotografiassa ja valosähköisissä sovellutuksissa. == Lähteet == Luokka:Polymeerit
DIKW-pyramidi

DIKW-pyramidi on datatieteessä käytetty malli, joka kuvaa aineiston, informaation, tiedon ja viisauden rakenteellista suhdetta. DIK-pyramidissa aineisto edeltää informaatiota, joka edeltää tietoa, joka edeltää viisautta. Kukin vaihe vastaa eri kysymyksiin alkuperäisestä datasta ja tuo sille lisäarvoa. == Pyramidin askeleet == DIKW-pyramidi esittää tiedon hierarkian, joka alkaa datasta ja kulkee informaation, tiedon sekä lopulta viisauden kautta. Jokainen pyramidiin sisältyvä elementti rakentuu edellisten varaan, luoden tiukasti määritellyn rakennuspalikan järjestelmän. === Aineisto === Alimmalla tasolla on aineisto, joka on raa'assa muodossaan kerättyjä tosiasioita, kuten numeroita tai merkkejä. Tämä aineisto muuttuu informaatioksi, kun sille lisätään merkitystä ja asiayhteyttä, esimerkiksi muuttamalla numerosarja päivämääräksi. === Tieto === Seuraava askel pyramidissa on tieto, joka saavutetaan "puhdistamalla" data virheistä ja käsittelemällä sitä edelleen mittaamista, visualisointia ja analysointia varten. Tämä prosessi sisältää erilaisia toimenpiteitä, kuten aineiston aggregoinnin ja validoinnin, joiden avulla voidaan paljastaa datapisteiden väliset suhteet ja saada arvokasta tietoa. === Tieto === Tiedonhallinta on prosessi, jossa tieto muuttuu merkitykselliseksi tavoitteidemme kannalta, pohtien, miten yksittäiset tiedon palaset liittyvät toisiinsa ja miten niitä voidaan soveltaa tavoitteidemme saavuttamiseksi. === Viisaus === Syvällinen ymmärrys ja soveltaminen johtavat viisauteen, joka on pyramidin huippu. Viisaus saavutetaan vastaamalla kysymyksiin "miksi" ja "mikä on parasta", ja se kuvastaa tietoa, jota sovelletaan toimintaan. == Lähteet == Luokka:Informaatiotiede Luokka:Tietojärjestelmät
Varennesin pako

Varennesin pako oli kesäkuussa vuonna 1791 tapahtunut Ranskan kuningas Ludvig XVI:n epäonnistunut pakoyritys vankilaksi muuttuneesta palatsistaan Pariisissa. == Tapahtumat == Ranskan kuningas Ludvig XVI pakeni 21. päivänä kesäkuuta vuonna 1791 perheineen Pariisissa sijainneesta Tuileries’n palatsista väärennettyjen passien avulla pieneen Varennesin kaupunkiin, joka sijaitsi lähellä Ranskan koillisrajaa. Kuningas oli tekeytynyt vapaaherratar Korffin kamaripalvelijaksi ja kuninkaan puoliso Marie Antoinette vapaaherrattaren kotiopettajattareksi. Vapaaherratar Korffia esitti puolestaan kuningasperheen kotiopettajatar ja hänen kahta lastaan kuningasparin lapset. Matkaseurueeseen, joka matkusti isoissa ja mukavissa matkavaunuissa, kuului myös seuranainen ja muutama miespalvelija. He saapuivat lähtöpäivän iltana Varennesiin, missä muutama aseistautunut mies kunnan puheenjohtaja Saucen johdolla pysäytti heidät ja halusi nähdä matkustajien passit. Matkustajat pakotettiin laskeutumaan vaunuista ja käymään sisään Saucen taloon, missä matkustajien todellinen henkilöllisyys paljastui. Seuraavana aamuna pidätetty matkaseurue lähti vahvan vartioston saattamana paluumatkalle Pariisiin. == Lähteet == *Svanström, Ragnar: Kansojen historia. Osa 17. Valistuksesta vallankumoukseen. S. 446-447. WSOY, 1983. ISBN 951-0-09745-4. Luokka:Ranskan suuri vallankumous Luokka:1791
Be the Cowboy

Be the Cowboy on yhdysvaltalaisen laulaja-lauluntekijä Mitskin viides studioalbumi joka julkaistiin 17. elokuuta 2018 Dead Oceans levy-yhtiön kautta. Be the Cowboy oli Miyawakin ensimmäinen Billboard 200 -listalle sijoittunut levy. == Arvostelut ja menestys == Suomessa albumi sai Soundin arvostelussa neljä tähteä. Useat musiikkijulkaisut Rolling Stonesta Pitchforkiin listasivat Be the Cowboyn vuoden 2018 parhaiden albumien listallaan. == Kappaleet == # Geyser – 2.23 # Why Didn't You Stop Me? – 2.21 # Old Friend – 1.52 # A Pearl – 2.36 # Lonesome Love – 1.50 # Remember My Name – 2.15 # Me and My Husband – 2.17 # Come into the Water – 1.32 # Nobody – 3.13 # Pink in the Night – 2.16 # A Horse Named Cold Air – 2.03 # Washing Machine Heart – 2.08 # Blue Light – 1.43 # Two Slow Dancers – 3.59 == Lähteet == Luokka:Vuoden 2018 albumit Luokka:Indie rock -albumit
Tšasiv Jarin ohjusisku

Venäjän asevoimat teki 9. heinäkuuta 2022 ohjusiskun kahteen asuinkerrostaloon Tšasiv Jarissa Ukrainassa. Venäläisten uskotaan käyttäneen iskuun BM-27 -raketinheitintä. Romahtaneesta talosta onnistuttiin pelastamaan ainakin viisi henkeä. Ukrainan valtion hätäpalvelun mukaan iskussa kuoli 48 henkeä, joista yksi oli lapsi. Venäjän puolustusministeriön väitti iskussa kuolleen ”yli kolmesataa nationalistia”. == Lähteet == Luokka:Bah’mutin piiri Luokka:Donetskin alue Venäjän hyökkäyksessä Ukrainaan Luokka:Sotarikokset Venäjän 2022 hyökkäyksen Ukrainaan aikana Luokka:Vuoden 2022 rikokset
Saba (tanskalainen laulaja)

Anna Saba Lykke Oehlenschlæger, (s. 11. elokuuta 1997 Addis Ababa, Etiopia) taiteilijanimeltään Saba on tanskalainen laulaja, musikaalinäyttelijä ja malli. Hän edusti Tanskaa vuoden 2024 Eurovision laulukilpailussa kappaleellaan ”Sand”. Hän putosi kilpailusta toisessa semifinaalissa saatuaan 36 pistettä. == Varhais- ja yksityiselämä == Anna (syntymänimeltään Saba) Lykke Oehlenschlæger ja hänen kaksoissisarensa Andrea (syntymänimeltään Sara) Lykke Oehlenschlæger adoptoitiin Etiopiasta kahdeksan kuukauden ikäisinä Tanskan Ringkøbingissa asuvaan perheeseen. Saba pelasi DBU Jutland- jalkapallojoukkueessa nuoruusiällään. Vuonna 2018 Saballa diagnosoitiin kaksisuuntainen mielialahäiriö ja vuoteen 2020 mennessä hän joutui useamman kerran sairaalahoitoon. Saba kertoi asiasta Tanskan yleisradioyhtiön Danmarks Radion (DR) lähettämässä dokumentissa nimeltään Min sindssyge tvilling. Teinivuosinaan hän harjoitti myös itsetuhoisuutta. Saba toimii Tanskan masennusliiton suurlähettiläänä. == Ura == Jätettyään lukion kesken Saba muutti Kööpenhaminaan yhdessä kaksoissisarensa Andrean kanssa. Kööpenhaminassa Saba työskenteli mallina ja yksityisyrittäjänä hampaiden valkaisutuotteiden parissa, kun taas hänen siskonsa tavoitteli uraa laulajana ja teatterinäyttelijänä. 23\. helmikuuta 2023, kun hänen siskonsa Andrea oli raskaana, Saba toimi siskonsa sijaisnäyttelijänä Dionnen roolissa Hair- musikaalissa, jota esitettiin Kööpenhaminan Østre Gasværk Teaterissa. Tämä oli Saban ensimmäinen kokemus musikaalinäyttelemisestä. 25\. tammikuuta 2024 ilmoitettiin, että Saba olisi yksi kahdeksasta kilpailijasta Tanskan vuoden 2024 euroviisukarsintana toimivassa Dansk Melodi Grand Prix 2024 -kilpailussa. Hänen kilpailukappaleensa on nimeltään ”Sand”. 17\. helmikuuta 2024 pidetyssä finaalissa Saba voitti kilpailun ja edusti näin Tanskaa vuoden 2024 Euroviisuissa Ruotsin Malmössä. Hän putosi kilpailusta toisessa semifinaalissa saatuaan 36 pistettä. == Diskografia == === Singlet === Nimi Vuosi Albumi / EP-levy ”Sand” 2024 ==Lähteet== * ===Viitteet=== Luokka:Tanskalaiset laulajat Luokka:Tanskan euroviisuedustajat Luokka:Vuoden 2024 euroviisuedustajat Luokka:Vuonna 1997 syntyneet Luokka:Elävät henkilöt
Rudolf Jansen

Rudolf Jansen (19. tammikuuta 1940 Arnhem – 12. helmikuuta 2024 Laren) oli alankomaalainen pianisti.Dutch pianist Rudolf Jansen has died Pizzicato 15.2.2024, viitattu 19.2.2024 Rudolf Jansen Classical Music Daily, viitattu 19.2.2024 Hänet tunnettiin parhaiten laulajien säestäjänä. Jansen opiskeli pianon-, urkujen- ja cembalonsoittoa Amsterdamin konservatoriossa. Hänen opettajiensa joukossa olivat Gustav Leonhardt ja hänen isänsä Simon C. Jansen. Myöhemmin Jansen itse opetti Amsterdamin konservatoriossa, Nürnbergin musiikkiyliopistossa ja Augsburgissa. Lisäksi hän piti säännöllisesti mestarikursseja. Jansen säesti muiden muassa Dietrich Fischer-Dieskauta, Elly Amelingia, Robert Hollia ja Christianne Stotijnia.In Memoriam: Rudolf Jansen Amsterdam University of the Arts 15.2.2024, viitattu 19.2.2024 Hän esiintyi myös solistina ja kamarimuusikkona. Jansen levytti muun muassa kaikki Alphons Diepenbrockin laulut Robert Hollin ja vaimonsa Christa Pfeilerin kanssa. Hän levytti myös Edvard Griegin, Anton Webernin ja Johannes Brahmsin lauluja. Jansen sai vuonna 1998 Orania-Nassaun ritarikunnan ritarin arvon ja vuonna 2017 Alankomaiden leijonan ritarikunnan ritarin arvon. Hän piti vuonna 2017 Concertgebouwissa viimeisen konserttinsa. == Lähteet == Luokka:Alankomaalaiset pianistit Luokka:Vuonna 1940 syntyneet Luokka:Vuonna 2024 kuolleet
Sand (kappale)

Sand () on tanskalaisen laulajan Saban esittämä kappale, joka julkaistiin 25. tammikuuta 2024. Saba voitti kappaleella Tanskan vuoden 2024 euroviisukarsintana toimivan Dansk Melodi Grand Prix 2024 -kilpailun ja täten edusti kappaleella Tanskaa vuoden 2024 Eurovision laulukilpailussa Malmössä. Kappale putosi kilpailusta toisessa semifinaalissa saatuaan 36 pistettä. == Listasijoitukset == Lista Sija (Hitlisten) 36 == Lähteet == Luokka:Tanskan euroviisuedustuskappaleet Luokka:Vuoden 2024 euroviisuedustuskappaleet
Iršava

Iršava () on kaupunki Taka-Karpatian alueella Länsi-Ukrainassa,Tonavan vesistöön kuuluvan Iršavajoen varrella, 83 kilometriä aluekeskus Užhorodista kaakkoon. Tammikuun keskilämpötila on -4,2 °C, heinäkuun +19 °C. Keskimääräinen vuosisademäärä 893 millimetriä. Kaupungin pohjoispuolella sijaitsee Zatšarovanyi krain kansallispuisto. Ukrainan tilastokeskus arvioi Iršavan väkiluvuksi 9 163 asukasta (2022). Väestönlaskennan 2001 aikaan asukkaita oli 9 512, joista pääosa oli etnisesti ukrainalaisia. Vuoden 1989 väestönlaskennassa kirjattiin 9 873 asukasta. Ensimmäinen historiallinen maininta paikkakunnasta on vuodelta 1341. Kaupunkityyppisen taajaman aseman Iršava sai 1947, kaupungiksi se tuli 1982. Ukrainan vuonna 2020 laatiman aluejaon mukaan kaupunki on osa H’ustin piiriä. Tätä ennen se oli vuosina 1953–1962 ja 1965–2020 Iršavan piirin keskus. Залізнична станція Іршава 2011 рік.jpg|Iršavan rautatieasema ja eräs kirkoista. ==Lähteet== ==Aiheesta muualla== Luokka:Taka-Karpatian alueen kaupungit
Kit Connor

Kit Sebastian Connor (s. 8. maaliskuuta 2004 Lontoo, Englanti) on brittiläinen näyttelijä. Hänet tunnetaan muun muassa Nick Nelsonin roolista Netflixin draamasarjassa Heartstopper (2022–), jota on kutsuttu hänen läpimurtoroolikseen. == Filmografia == Elokuvat Vuosi Suomenkielinen nimi Alkuperäinen nimi Rooli 2014 An Adventure in Space and Time An Adventure in Space and Time Charlie 2014 Get Santa Get Santa Tom Anderson 2015 Mr. Holmes Mr. Holmes Poika 2017 The Mercy The Mercy Simon Crowhurst 2018 Kirjallinen piiri perunankuoripaistoksen ystäville The Guernsey Literary and Potato Peel Pie Society Eli Ramsey 2018 Ready Player One Ready Player One Reb kid 2018 Slaughterhouse Rulez Slaughterhouse Rulez Wootton 2018 Grandpa’s Great Escape Grandpa’s Great Escape Jack 2019 Little Joe Little Joe Joe Woodard 2019 Rocketman Rocketman Elton John nuorena 2024 Villi robotti The Wild Robot Brightbill (ääni) Televisiosarjat Vuosi Suomenkielinen nimi Alkuperäinen nimi Rooli Huomioita 2013 Casualty Casualty Barnaby Lee Jakso: ”Away in a Manger” 2013 Chickens Chickens Clem Jakso: ”Episode Six” 2014–2015 Rocket’s Island Rocket’s Island Archie Beckles pääosa 2015 The Frankenstein Chronicles The Frankenstein Chronicles Joey Jakso: ”A World Without God” 2016 Grantchester Grantchester Charlie Jones Jakso: ”Episode 5” 2016 Sota ja rauha War & Peace Petja Rostov nuorena 3 jaksoa 2017 SS-GB SS-GB Bob Sheenan 2017–2022 His Dark Materials His Dark Materials Pantalaimon (äänirooli) 2022–2024 Heartstopper Heartstopper Nick Nelson pääosa Ääninäyttely videopeleissä Vuosi Nimi Rooli 2022 A Plague Tale: Requiem Lucas == Lähteet == == Aiheesta muualla == * Luokka:Englantilaiset näyttelijät Luokka:Vuonna 2004 syntyneet Luokka:Elävät henkilöt
F-duuriasteikko

F-duuriasteikko on f-sävelestä alkava sävelasteikko, johon kuuluvat sävelet f, g, a, b, c, d, e ja f. F-duurin rinnakkaissävellaji on d-molli ja muunnossävellaji f-molli. == Asteikon sävelille rakennetut kolmisoinnut == I ii iii IV V vi vii° F Gm Am B♭ C Dm E° ==F-duurin etumerkintä eri nuottiavaimilla== ===Neljällä yleisimmällä avaimella=== { ew Staff \with{ \magnifyStaff #3/2 } << \time 4/16 \override Score.TimeSignature #'stencil = ##f { \clef treble \key f \major s16 \clef alto \key f \major s16 \clef tenor \key f \major s16 \clef bass \key f \major s16 } >> } Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. F-duurin etumerkit kirjoitetaan niille ylläolevin tavoin.https://mymusictheory.com/more-music- theory-topics/key-signatures-chart/ == Tunnettuja teoksia F-duurissa == * Ludvig van Beethoven – Sinfonia nro 6 * Wolfgang Amadeus Mozart – Pianokonsertto nro 19 * Johann Sebastian Bach – Bradenburg-konsertto nro 1 == Lähteet == Luokka:Sävelasteikot
Paula Müntzing

Anna Paulina Johanna (Paula) Müntzing (17. kesäkuuta 1890 Kristiania – 1. helmikuuta 1967 Göteborg) oli ruotsalainen säveltäjä sekä musiikki- ja tanssipedagogi.Paula Müntzing Swedish Musical Heritage, viitattu 19.2.2024 Müntzing opiskeli Göteborgissa pianonsoittoa ja musiikin teoriaa muiden muassa Wilhelm Stenhammarin johdolla. Hän lähti Stenhammarin suosituksesta Hellerauhun opiskelemaan Dalcroze-rytmiikkaa vuosiksi 1911–1914. Hän sai Dalcroze-rytmiikan sertifikaatin Genevessä vuonna 1915. Müntzing perusti yksityisen Dalcroze-rytmiikkaa metodinaan käyttäneen koulunsa vuonna 1915. Hän sai diplomin vuonna 1923 ja aloitti samana vuonna opettamisen Göteborgin konservatoriossa. Müntzing opetti lisäksi Lorensbergsteaternissa ja teki ohjaaja Per Lindbergin kanssa yhteistyötä Christoph Willibald Gluckin Orfeus ja Eurydiken esityksessä. Müntzingin oppilaiden joukossa oli Hjördis Lundén. Hän opetti myös Angelica Sjöström-Kjellbergiä, joka seurasi häntä sekä yksityiskurssien pitäjänä että konservatorion opettajana vuonna 1966.Kersti Larsson, Eva Nivbrant Wedin, The Swedish Eurhythmics History Kungliga Musikhögskolan, viitattu 19.2.2024 Müntzing sävelsi ensisijaisesti yksinlauluja. Teoksiin kuuluu Lucian päivän viettoon tarkoitettu "God morgon, mitt herrskap" tuntemattoman tekijän sanoihin.God morgon, mitt herrskap Jullovet, viitattu 19.2.2024 == Lähteet == Luokka:Ruotsalaiset säveltäjät Luokka:Musiikkipedagogit Luokka:Tanssipedagogit Luokka:Vuonna 1890 syntyneet Luokka:Vuonna 1967 kuolleet
Marienberg

Marienberg on kaivostoiminnan myötä syntynyt vuoristokaupunki Saksin osavaltiossa Saksan itäosassa. == Maantiede == Marienberg sijaitsee osavaltionsa eteläosassa noin 210 kilometriä Berliinistä etelään. Se rajautuu kaakossa Tšekin tasavaltaan. Marienbergin keskusta sijaitsee kaupungin hallinnollisen alueen luoteisosassa. Sen eteläpuolella on metsää ja aivan kaupungin eteläisimmässä osassa sijaitsee Satzungin kylä. Kaupunkiin kuuluu itäisenä, miltei muusta kaupungista erillisenä ulokkeena Rübenaun kylä. Marienberg on kauttaaltaan ylänköä. Sen matalin kohta on noin 400 metriä merenpinnan yläpuolella ja korkein lähes 900 metriä mpy. == Historia == Herttua Henrik Hurskas perusti vuoristokaupunki Marienbergin 27. huhtikuuta 1521. Kaupunkioikeudet paikkakunta sai 19. joulukuuta 1523. Siellä oli runsaita hopeaesiintymiä ja kaivosteollisuus kukoisti 1500-luvulla. Kaupunkiin suuntautui voimakas muuttoliike. Marienberg paloi lähes tyystin elokuussa 1610. Toinen suuri palo tapahtui elokuussa 1684 ja kolmas heinäkuussa 1852. Marienberg on myös historiallinen varuskuntakaupunki, siellä oli ratsuväen joukkoja vuosina 1753–1858. Marienbergin ja Chemnitzin välinen rautatieyhteys otettiin käyttöön 24. toukokuuta 1875. Kaupunkiin perustettiin oppilaitoksia ja sairaala 1800-luvulla. Kaupunginmuuria alettiin purkaa 1835. Toisen maailmansodan jälkeen Marienberg jäi Neuvostoliiton valtapiiriin. Saksojen yhdistymisen jälkeen kaupunkiin liitettiin ympäröineitä maalaiskuntia. Nykyisen Marienbergin alueella on asuttu jo kauan ennen kaupungin virallista perustamista. Esimerkiksi Reitzenhain mainitaan ensi kerran 1401 muodossa Reiczenstein ja Zöblitzin historia alkaa 1300-luvulta. Marienbergin historiallista arkkitehtuuria edustaa muun muassa St. Marienkirche, joka rakennettiin 1558–1564. Se on nuorin Erzgebirgen vuoristoalueen myöhäisgoottilaisista hallikirkoista. == Talous ja liikenne == Marienbergin keskeiset maantieliikenteen yhteydet ovat Bundesstraße 174 ja Bundesstraße 171. Kaupungissa toimii varuskunta. == Lähteet == == Aiheesta muualla == *Marienberg, Saksi, Saksa — Sunrise, Sunset and Daylength Luokka:Saksin kunnat Luokka:Saksan kaupungit